**ELŐTERJESZTÉS**

**Tiszavasvári Város Önkormányzata Képviselő-testületének**

**2025. szeptember 25-én tartandó ülésére**

**Az előterjesztés tárgya:** Az egészségügyi ellátórendszer jövőbeli működéséről

**Melléklet:**

**Az előterjesztés előadója:** Balázsi Csilla polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/9318-…./2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.9. pontja |
| Szociális és Humán Bizottság | SZMSZ 5. melléklet 1.1 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Kornisné Központ | Dr. Molnár Tímea intézményvezető | szeszk@gmail.com |
| Tiva-Szolg Nonprofit Kft. | Dr. Groncsák Andrea ügyvezető | groncsakandrea@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2025. szeptember 19.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

**E L Ő T E R J E S Z T É S**

**- a Képviselő-testülethez -**

**Az egészségügyi ellátórendszer jövőbeli működéséről**

**Tisztelt Képviselő - testület!**

A képviselő-testület 197/2025. (VII.31.) Kt. számú határozatával döntött arról, hogy az egészségügyi ellátórendszer működésének optimalizálása érdekében új költségvetési szervet alapít az egészségügyi feladatok ellátására és felhatalmazást adott részemre az új költségvetési szerv alapító okiratának előkészítésére, a Kornisné Liptay Elza Szociális és Gyermekvédelmi Központ (továbbiakban: Kornisné Központ) és a Tiva-Szolg Nonprofit Kft. alapító okiratának módosítására és minden egyéb működési engedélyhez szükséges szerződések, nyilatkozatok elkészítésére.

Több esetben került sor egyeztetésre a jelenlegi feladatellátókkal, a működést engedélyező hatósággal, a Nemzeti Egészségbiztosítási Alapkezelővel a finanszírozási szerződés megkötése miatt, valamint a Nemzeti Népegészségügyi és Gyógyszerészeti Központtal a kapacitások (óraszámok) átvezetése miatt. Számos tény nem egyszerűsíti az ügymenetünket. A Kornisné Központ még mindig nem került be abba a kormányrendeletbe, mely alapján bértámogatásra lenne jogosult. Szükséges lenne egyes szakellátások esetében óraszámok átcsoportosítása is a finanszírozás jobb kihasználása érdekében, azonban előtte le kell egyeztetni okoz-e bármilyen fennakadást, ha benyújtjuk igényünket és időközben új intézményhez kerülnek át a feladatok. Vannak jelenleg szünetelő szakellátások, melyek szünetelve nem kerülhetnek átadásra, ezek esetében a működési engedélyt nem adják ki, fennállhat a veszélye az óraszámok elvesztésének.

A legfontosabb tehát a kapacitások megtartása, azok átvezetésének folyamatossága. Az új költségvetési szerv létrehozásához szükséges szakmai, jogi és pénzügyi egyeztetések, a jogszabályi környezet összetettsége és az ellátás folyamatosságának biztosítása miatt a tervezettnél hosszabb időt igényelnek. Mindezek miatt javaslom a 197/2025. (VII.31.) Kt. számú határozatban meghatározott feladatok elvégzésére kijelölt határidő meghosszabbítását.  
Az egészségügyi ellátások biztosítása nem keletkeztet bevételt az önkormányzat számára, azonban az, hogy minél jobban ki lehessen használni a központi finanszírozást és ezáltal csökkenjen az önkormányzati saját forrás összege célunk kell hogy legyen.

Kérem a képviselő-testületet az előterjesztés megtárgyalását követően hozza meg döntését.  
  
Tiszavasvári, 2025. szeptember 19.

**Balázsi Csilla**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (…...) Kt. számú**

**határozata**

(mely egyben a Tiszavasvári Településszolgáltatási és Vagyonkezelő Nonprofit Kft. …/2025. (….) számú alapítói döntése)

**Az egészségügyi ellátórendszer jövőbeli működéséről**

Tiszavasvári Város Önkormányzata Képviselő-testülete „Az egészségügyi ellátórendszer jövőbeli működéséről” szóló előterjesztést megtárgyalta és az alábbi határozatot hozza:

1. **Dönt arról**, hogy Tiszavasvári Város Önkormányzata Képviselő-testülete 197/2025.(VII.31.) Kt. számú határozatában meghatározott feladatok elvégzésére meghatározott határidőt – a hatóságokkal szükséges egyeztetések lefolytatásáig - meghosszabbítja.
2. **Felkéri** a polgármestert, hogy az egyeztetések lefolytatását követően haladéktalanul terjessze a képviselő-testület elé javaslatát.

Határidő: esedékességkor Felelős: Balázsi Csilla polgármester