**ELŐTERJESZTÉS**

Tiszavasvári Város Önkormányzata Képviselő-testületének

**2025. szeptember 25-én** tartandó rendes nyílt testületi ülésére

**Az előterjesztés tárgya:** **A Tiszavasvári Bölcsőde érdekképviseleti fóruma fenntartói**

**tagjának kijelölése**

**Melléklet:** - db

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/943/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1. pont 10. alpont |
|  |  |

**Az ülésre meghívni javasolt szervek, személyek:**

|  |  |
| --- | --- |
| Munkácsi Ágnes intézményvezető-helyettes | cseperedok@tiszavasvari.hu |
|  |  |
|  |  |

Egyéb megjegyzés:

nincs……………………………………………………………………………………………

Tiszavasvári, 2025. szeptember 19.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**a Tiszavasvári Bölcsőde érdekképviseleti fóruma fenntartói tagjának kijelöléséről**

**Tisztelt Képviselő-testület!**

I. A gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) az általa szabályozott gyermekjóléti intézmények vonatkozásában **a fenntartó által létrehozandó érdekképviseleti fórum működtetését írja elő.**

Ennek értelmében **a Tiszavasvári Bölcsőde tekintetében is szükséges érdekképviseleti fórum működtetése.**

**A Gyvt. az alábbi szabályozást tartalmazza a témában:**

***„35. §*** *(1) Az intézmény fenntartója meghatározza – a (6) bekezdésben meghatározott ellátások kivételével – az ellátásban részesülők érdekvédelmét szolgáló érdekképviseleti fórum megalakításának és működésének – jogszabályban meghatározottak szerint kialakított – szabályait.*

*(2)*

*(3)*

*(4)*

*(5)*

*(6) A gyermekek esélynövelő szolgáltatásaiban, a gyermekjóléti szolgáltatásban, valamint a mini bölcsőde, a munkahelyi bölcsőde, a családi bölcsőde, a napközbeni gyermekfelügyelet és az alternatív napközbeni ellátás formájában biztosított napközbeni ellátásban részesülők érdekvédelmére a fenntartónak érdekképviseleti fórumot nem kell működtetnie. E szolgáltatások és ellátások esetén a panaszjog gyakorlására a 36. §-ban foglaltakat kell alkalmazni.*

***36. §*** *(1) A gyermek, a gyermek szülője vagy más törvényes képviselője, valamint a gyermekönkormányzat és a fiatal felnőtt, továbbá a gyermekek érdekeinek védelmét ellátó érdekképviseleti és szakmai szervek a házirendben foglaltak szerint panasszal élhetnek az intézmény vezetőjénél vagy érdekképviseleti fórumánál*

*a) az ellátást érintő kifogások orvoslása érdekében,*

*b) a gyermeki jogok sérelme, továbbá az intézmény dolgozói kötelezettségszegése esetén,*

*c) a 136/A. § szerinti iratbetekintés megtagadása esetén.*

*(2) Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról. A gyermek szülője vagy más törvényes képviselője, valamint a gyermekönkormányzat és a gyermek, illetve fiatal felnőtt az intézmény fenntartójához vagy a gyermekjogi képviselőhöz fordulhat, ha az intézmény vezetője vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.”*

Az érdekképviseleti fórum működésének és választásának szabályait az intézmény Szakmai Programja szabályozza részleteiben.

Az érdekképviseleti fórum működtetése jogszabályi kötelezettség, ezért **a fenntartónak a hivatkozott előírások értelmében 1 tagot kell delegálnia a bölcsőde érdekképviseleti fórumába.**

Korábban ezt a tisztséget – a Képviselő-testület 63/2021. (IX.30.) Kt. számú határozata alapján – Balázsi Csilla látta el, mint önkormányzati képviselő.

**Javaslom az érdekképviseleti fórumba a fenntartó képviseletére 1 fő önkormányzati képviselőt kijelölni Kórikné Szemcsák Nikolett személyében.**

**Mindezek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen 1 fő érdekképviseleti fórum fenntartói tag kijelölésével.**

Tiszavasvári, 2025. szeptember 19.

**Balázsi Csilla**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2025. (IX. 25.) Kt. számú**

**határozata**

**a Tiszavasvári Bölcsőde érdekképviseleti fóruma fenntartói tagjának kijelöléséről**

Tiszavasvári Város Önkormányzata Képviselő-testülete „**a Tiszavasvári Bölcsőde érdekképviseleti fóruma fenntartói tagjának kijelöléséről”** szóló előterjesztéssel kapcsolatban az alábbi határozatot hozza:

Mint a Tiszavasvári Bölcsőde (székhely: 4440 Tiszavasvári, Gombás András u. 8/a.) fenntartója**, az intézményben** az intézményi jogviszonyban állók és az ellátásra jogosultak érdekvédelmét szolgáló **fórum (érdekképviseleti fórum) tagjaként** az intézményt **fenntartó szervezet képviseletében Kórikné Szemcsák Nikolettet jelöli ki.**

**Határidő:** azonnal Felelős: **Balázsi Csilla**

**polgármester**