**ELŐTERJESZTÉS**

Tiszavasvári Város Önkormányzata Képviselő-testületének

**2025. szeptember 25-én** tartandó **rendes nyílt** ülésére

**Az előterjesztés tárgya:** **A gyermekétkeztetés szerződés módosításáról a Váci Mihály Gimnázium fenntartóváltásával összefüggésben**

**Melléklet:** -Tiszavasvári Református Egyházközség kérelme

**Az előterjesztés előadója:** Balázsi Csilla polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/13388/2025.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és humán Bizottság | SZMSZ 5. melléklet 1. pont 10. alpont |
| Pénzügyi és Ügyrendi Bizottság | SZMSZ 4. melléklet 1. pont 22. alpont |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Kft ügyvezetője | groncsakandrea@gmail.com |
| Szvoren Attila református lelkész | szvoren.attila@gmail.com |
|  |  |

Tiszavasvári, 2025. szeptember 19.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A gyermekétkeztetés szerződés módosításáról a Váci Mihály Gimnázium fenntartóváltásával összefüggésben**

**Tisztelt Képviselő-testület!**

A gyermekétkeztetési feladatok ellátásra feladatellátási szerződés van érvényben.

A szerződő felek a Tiva-Szolg Nonprofit Kft. és Tiszavasvári Város Önkormányzata.

A legutolsó érvényben lévő szerződés a 2024. április 1. napjától megkötött, a 19/2024. (II.15.) Kt. sz. határozattal elfogadott étkeztetési szerződés.

**Ezen szerződés módosítása válik szükségessé az alábbiak miatt:**

Már ismert az Önkormányzat előtt, hogy a korábbi Tiszavasvári Váci Mihály Gimnázium 2025. szeptember 1. napjától fenntartóváltás következtében Váci Mihály Református Gimnáziumként folytatja tovább működését.

A Váci Mihály Gimnázium diákétkeztetésének és az ehhez kapcsolódó adminisztratív feladatainak biztosítása vált szükségessé szeptember első napjaiban.

Az intézmény zavartalan működésének, a gyermekétkeztetés, mint önkormányzati kötelező feladat biztosítása érdekében az alábbiak szabályozása szükséges a gyermekétkeztetési szerződésben 2025. szeptember 1. napjától a felek közös megegyezésével:

* a gimnázium tanulóinak étkeztetését az önkormányzat a továbbiakban is biztosítsa a **Tiva-Szolg Kft.** közreműködésével,
* valamint az étkeztetéshez kapcsolódó **adminisztratív feladatokat** a **Polgármesteri Hivatal** a korábbi gyakorlatnak megfelelően továbbra is lássa el.

A Tiszavasvári Református Egyházközség kérelmében nyilatkozott, hogy a gyermekétkeztetésre vonatkozóan **állami normatívát nem vesz igénybe**, így azt továbbra is az önkormányzat fogja igényelni.

Bízunk benne, hogy a meglévő együttműködés fenntartása mind a tanulók, mind a szülők, mind pedig az önkormányzat számára a legkedvezőbb és legbiztonságosabb megoldást jelentheti.

A szerződés-tervezet egységes szerkezetben szerepel a határozat-tervezet mellékleteként.

**Kérem a Képviselő-testületet, hogy szíveskedjen az előterjesztést megtárgyalni és a határozat-tervezetet elfogadni**.


Tiszavasvári, 2025. szeptember 19.

**Balázsi Csilla**

**polgármester**

Előterjesztés melléklete

A Tiszavasvári Református Egyházközség kérelme



**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (IX. 25.) Kt. számú**

**határozata**

**A gyermekétkeztetés szerződés módosításáról**

Tiszavasvári Város Önkormányzata Képviselő-testülete az alábbi határozatot hozza:

1. Dönt arról, hogy a határozat mellékletét képező egységes szerkezetű **gyermekétkeztetési szerződést elfogadja**:
2. Felkéri a **polgármestert a szerződés aláírására.**
3. Felkéri a polgármestert, hogy a **döntésről tájékoztassa** **az érintett feleket és gondoskodjon a szerződés mindenki által történő aláírásáról.**

**Határidő:** azonnal **Felelős:** Balázsi Csilla polgármester

**…./2025. (IX. 25.) Kt. számú határozat melléklete**

SZERZŐDÉS

Szerződő felek:

mely létrejött egyrészről Tiszavasvári Város Önkormányzata (továbbiakban: Önkormányzat) /székhely: 4440 Tiszavasvári, Városháza tér 4. sz./ képviseletében Balázsi Csilla polgármester,

másrészről a Tiva-Szolg Nonprofit Kft. (továbbiakban: Kft.) /székhely: 4440 Tiszavasvári, Báthori u. 6. sz./ képviseletében dr. Groncsák Andrea ügyvezető

Együttműködő partnerek:

1. Nyíregyházi Tankerületi Központ, székhely: 4400 Nyíregyháza Sóstói u. 31/b (Képviseli: Pécsi Beáta Ágnes igazgató)

2. Tiszavasvári Egyesített Óvodai intézmény, székhely: 4440 Tiszavasvári, Ifjúság u. 8. (Képviseli: Moravszki Zsoltné intézményvezető)

3. Tiszavasvári Polgármesteri Hivatal, székhely: 4440 Tiszavasvári, Városháza tér 4. (Képviseli: Dr. Kovács János jegyző)

4. Nyíregyházi Szakképzési Centrum, Székhely: 4400 Nyíregyháza, Dugonics u. 10.-12. (Képviseli: Pájer Attila kancellár)

5. Esélytér Intézményfenntartó, Székhelye: 4400 Nyíregyháza, István u. 6.

(Képviseli: Orosz Ferenc Sándor fenntartó képviselője)

6. Tiszavasvári Református Egyházközség, Székhelye: 4440 Tiszavasvári, Kálvin u. 10.

(Képviseli: Szvoren Attila lelkész)

között a mai napon az alábbi feltételekkel:

Előzmény:

A korábbi Tiszavasvári Váci Mihály Gimnázium 2025. szeptember 1. napjától fenntartóváltás következtében Váci Mihály Református Gimnáziumként folytatja tovább működését.

A Váci Mihály Gimnázium diákétkeztetésének és az ehhez kapcsolódó adminisztratív feladatainak biztosítása vált szükségessé.

I. A Kft. által ellátandó feladatokról

1.) Kft. vállalja a Polgármesteri Hivatal Tiszavasvári 4440 Tiszavasvári, Városháza tér 4. (továbbiakban: Polgármesteri Hivatal) által megrendelt főzési adagszám előállítását, a gyermekétkeztetési feladat biztosítását a Tiszavasvári Kabay János Általános Iskola Tiszavasvári, Ifjúság utca 8. sz. alatti (továbbiakban: Kabay Iskola), a Tiszavasvári Egyesített Óvodai Intézmény Tiszavasvári, Gombás András 8/B. sz. alatti (továbbiakban: Varázsceruza Óvoda) és a Nyíregyházi SZC, Tiszavasvári Szakképző Iskola és Kollégium, Tiszavasvári, Petőfi utca 1. sz. alatti (továbbiakban: Szakképzési Centrum) konyháiban.

A Kft. vállalja az alábbi intézmények székhelyén, telephelyén, intézményegységében, illetve tagintézményében a közétkeztetés lebonyolítását az alábbiak szerint:

Tiszavasvári Egyesített Óvodai Intézmény:

Tiszavasvári, Gombás András u. 8/B. sz. alatti főzőkonyhában és tálalókonyhában, továbbá az Ifjúság u. 8. sz., Vasvári Pál u. 67/a. sz., Egység u. 4. F-G szám alatti tálalókonyhákban.

Tiszavasvári Kabay János Általános Iskola:

Tiszavasvári, Ifjúság u. 8. sz. alatti tálalókonyhában, főzőkonyhában és ebédlőben~~, továbbá a Vasvári Pál u. 97/A. sz. alatti tálalókonyhákban és ebédlőkben.~~

Váci Mihály Református Gimnázium:

Tiszavasvári, Hétvezér u. 19. sz. alatti tálalókonyhában és ebédlőben

Nyíregyházi SZC, Tiszavasvári Szakképző Iskola és Kollégium,

Tiszavasvári, Petőfi u. 1. sz. alatti főzőkonyhában, ebédlőben.

Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola Tiszavasvári Tagintézményében:

Tiszavasvári, Petőfi u. 4., Petőfi u. 24. sz. és a Kossuth u. 76. sz. alatti épületek tálalókonyháiban.

2.) Kft. vállalja, hogy a leadott étkezési megrendelési igényeiket folyamatosan, zökkenőmentesen kielégíti, az étkeztetési, konyhai üzemeltetési feladatokat teljeskörűen ellátja.

3.) Kft. vállalja a részére előzetesen megadott, várható adagszámok szerinti étkeztetési igény kielégítését.

4.) A Kft. ennek a feladatnak az ellátásáért a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendeletben meghatározott térítési díjaknak megfelelő összegre (nyersanyagköltség) és ezen felül ennek a 86 %-ának megfelelő rezsiköltségre jogosult.

A Kft. az óvoda esetén az Egyesített Óvodai Intézménynek, a többi intézmény esetén a Polgármesteri Hivatalhoz benyújtott számláján köteles feltüntetni az 1. pontban meghatározott intézmények részére nyújtott szolgáltatás részletezését. A számla benyújtására két hetes szolgáltatási időszakonként van mód. A számla kiállítását megelőzően a Kft. vállalja a Polgármesteri Hivatallal történő egyeztetést a leadott megrendelés és a nyújtott szolgáltatás eltéréseinek kiküszöbölése érdekében. Az így készült, egyeztetett számla ellenértékét a Polgármesteri Hivatal, illetve az Egyesített Óvodai Intézmény 8 munkanapon belül átutalja a Kft. bankszámlájára.

Az Önkormányzat által igényelt rendezvények és a rendkívüli étkeztetési feladatok eseti díja egyéni megállapodás tárgyát képezi.

5.) A szerződő felek közötti gazdasági és pénzügyi tranzakciók a Polgármesteri Hivatal illetve a Tiszavasvári Egyesített Óvodai Intézmény közreműködésével kerülnek lebonyolításra.

Az átutalt összeg célirányos felhasználását az Önkormányzat a helyszínen is jogosult ellenőrizni.

A térítési díjak változtatásának szándékát részletes indoklással a Kft. köteles írásban jelezni az Önkormányzat irányába.

6.) A Kft. kötelezi magát különösen az alábbi feladatok ellátására:

1. Nyersanyag szükséglet beszerzése

2. Ételek elkészítése /főzés/

3. Az I. pontban szereplő intézmények tálalókonyháihoz történő kiszállítás

4. Közvetlen, azonnali fogyaszthatóság biztosítása

5. Terítés, tálalás, melegítés, melegen tartás

6. Mosogatás

7. Egyéb előkészítő és befejező munkálatok, főzőkonyha tisztán tartása.

7.) Az étkezési igényt a Polgármesteri Hivatal erre kijelölt ügyintézőjénél kell jelezni. Az I. 1.) pontban megjelölt intézmények (Magiszter Óvoda) a tárgynapot megelőző nap 11.00 óráig közvetlenül a Kft. részére jelentik le igényeiket dokumentálható módon (e-mail). A többi intézmény igényeit a Polgármesteri Hivatal ügyintézői továbbítják a Kft. részére tárgynapot megelőző nap 11.00 óráig. A Kft. kötelezi magát arra, hogy a már megrendelt adagszámhoz képest az étkezési igények lemondására lehetőséget biztosít, melynek részletes feltételeiről minden érintett intézmény tájékoztatást kap.

8. ) A Kft. a konyhák szabad kapacitásaival úgy rendelkezik, hogy az intézmények étkezőjének rendezvényre történő használatát a Nyíregyházi Tankerületi Központ, Nyíregyházi SZC, Tiszavasvári Szakképző Iskola és Kollégium igazgatójával/az illetékes intézmény-vezetőkkel egyezteti.

Az I. 1.) pontban megjelölt intézmények (kivéve a Nyíregyházi SZC, Tiszavasvári Szakképző Iskola és Kollégium,) – a nemzeti köznevelésről szóló 2011. évi CXC. törvény 76. § bekezdése alapján - vállalják, hogy szabad helyiségeiket biztosítják a Kft. számára társadalmi és családi rendezvények lebonyolítása céljából, amennyiben az nem zavarja az intézményben folyó tevékenységet.

Ezen pont esetében a Nyíregyházi SZC, Tiszavasvári Szakképző Iskola és Kollégium intézményre a szakképzésről szóló 2019. évi LXXX. tv és annak végrehajtási rendelete a12/2020 (II.7) Korm. rendelet szabályai vonatkoznak.

9.) A Kft. vállalja a minőségbiztosítási feltételeknek a működtetés során felmerülő új igényekhez történő igazítását. A Kft. vállalja, hogy a vonatkozó jogszabályokban előírt, különös tekintettel a korcsoportonkénti tápanyagszükségletnek megfelelő étkezést biztosítja.

10.) A Kft. vállalja, hogy a szerződésben meghatározott intézményi étkeztetési feladatot jó minőségben látja el. Az Önkormányzat, a Polgármesteri Hivatal, a szolgáltatást igénybe vevő intézmények vezetői, valamint a szülői közösség szerveződései útján érkezett minőségi észrevételeket figyelembe veszi az előírásokhoz, és lehetőségekhez mérten, illetve szükség esetén részükre megfelelő tájékoztatást nyújt.

A Kft. vállalja, hogy öt munkanapon belül megvizsgálja a szolgáltatás nem megfelelő színvonalon történő ellátására irányuló bejelentést, ennek eredményéről öt munkanapon belül írásbeli tájékoztatást nyújt az Önkormányzat részére.

A szerződés teljesítését érintő lényeges körülményekben bekövetkező változásokról, illetve eseményekről az Önkormányzat kijelölt kapcsolattartója útján haladéktalanul köteles tájékoztatni az Önkormányzatot, és köteles haladéktalanul válaszolni a hozzá intézett kérdésekre.

11.) A Kft. kijelenti, hogy a feladatellátáshoz szükséges vonatkozó jogszabályokat, szakhatósági előírásokat, szakmai követelményeket és nyilvántartási kötelezettségeket ismeri és betartja, a megfelelő és szükséges engedélyekkel rendelkezik, illetve azok módosítása iránt jelen szerződés aláírását követő 30 napon belül intézkedik.

12.) Az intézményekben, valamint a Kft. érdekkörében e szerződés teljesítésével összefüggésben felmerülő közleményeket a megrendelő dokumentálható módon (e-mail üzenettel, vagy papíron) juttatja el. Előzetes egyeztetés során állapítják meg a felek a szolgáltatás megkezdéséig a kapcsolattartóik elérhetőségét. A Kft. vállalja, hogy az általa kijelölt kapcsolattartó vagy helyettesítője folyamatos elérhetőségét biztosítja, mind az intézmények, mind az Önkormányzat kapcsolattartója számára.

13.) Az intézmények szükséges és indokolt igényeihez mérten a Kft. vállalja a feladatellátást, illetve kötelezi magát arra, hogy az étkeztetés szervezésével az intézményi tevékenység zavartalanságát garantálja.

II. A szerződés tartama, felülvizsgálata

1) Jelen szerződést a felek 2025. szeptember 1. napjától határozatlan időtartamra kötik.

2) Tiszavasvári Város Önkormányzata, mint Alapító kijelenti, hogy a Kft. közhasznú tevékenysége során olyan közfeladatot lát el, amelyet Magyarország helyi önkormányzatairól szóló 2011. évi CLXXXIX tv. 13.§ (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. törvény 21. §-ában foglaltak alapján az Önkormányzatnak kell ellátnia.

3) Az egészségmegőrzés, betegségmegelőzési tevékenységet a Kft. a speciális, egyes betegség csoportokhoz ill. érzékenységre tekintettel összeállított étrenddel segíti. A hátrányos helyzetű csoportok társadalmi esélyegyenlőségének segítését és a közhasznú szervezetek számára biztosított - csak közhasznú szervezetek által igénybe vehető szolgáltatásokat - pedig alkalomszerűen, karitatív célú étkeztetéssel látja el.

4) Tiszavasvári Város Önkormányzata, mint Alapító, kijelenti, hogy a Kft. üzletszerű gazdasági tevékenységét kizárólag a közhasznú tevékenység céljainak megvalósítása érdekében végzi. Ezen célok elérését az üzletszerű gazdasági tevékenységek nem veszélyeztethetik.

5.) A Kft. köteles biztosítani a szerződés szerinti szolgáltatás folyamatosságát addig, amíg erre az esetleges új szerződő fél írásban kötelezettséget nem vállal.

6) A közétkeztetés biztosítása érdekében a szolgáltatás folyamatosságának biztosítására vonatkozó kötelezettség a szerződés lejártának, ill. felmondásának esetére is terheli a Kft.-t, amíg az Önkormányzat nem köt szerződést a jelenlegi, ill. egy másik szolgáltatóval.

7) A Kft. jelen okirat aláírásával kijelenti, hogy az ellátottak személyes adatainak védelmére vonatkozó jogszabályi rendelkezéseket ismeri, és azokat betartja, illetve betarttatja.

8) A Kft. vállalja, hogy a feladat ellátásához szükséges képzettséggel és szakértelemmel, illetve alkalmazási feltételekkel rendelkező megfelelő munkaerő alkalmazásával látja el feladatát.

A Kft. a dolgozói által okozott szándékos vagy gondatlan károkozásért teljes körű és korlátlan felelősséget vállal. A Kft. kötelezettsége teljesítéséhez közreműködőt saját felelősségére vehet igénybe.

9) A Kft. kijelenti, hogy lejárt köztartozása nincs, és tudomásul veszi, hogy a jelen szerződés tárgyát képező szolgáltatásnak alvállalkozásba adása az Önkormányzat előzetes írásbeli hozzájárulása nélkül tilos.

10) Amennyiben a jelen szerződésben meghatározott feladat ellátását a Kft. nem vagy nem megfelelően teljesíti, akkor az Önkormányzatot megilleti a rendkívüli felmondás joga. A rendkívüli felmondás annak írásbeli közlésétől számított 30. nappal lép hatályba.

A rendkívüli felmondás joga a Kft.-t nem illeti meg.

III. A Kft. részére a működéshez szükséges feltételek biztosítása

1.) Az intézményi étkeztetés ellátására a Kft. és az érintett felek közötti külön megállapodások rendelkezései az irányadóak az alábbi étkeztetést, főzést biztosító ingatlanok használata tekintetében:

* Tiszavasvári Egyesített Óvodai Intézmény:

a 2283/1. hrsz.-ú, a valóságban Tiszavasvári, Gombás András u. 8B. sz., a 20795/3. hrsz.-ú, a valóságban az Ifjúság u. 8. sz., a 755. hrsz.-ú, a valóságban a Vasvári Pál u. 67/a. sz., a 736 hrsz.-ú, a valóságban az Egység u. 4. F-G szám alatti tálalókonyhákra vonatkozóan.

* Tiszavasvári Kabay János Általános Iskola:

a 20795/3. hrsz.-ú, a valóságban Tiszavasvári, Ifjúság u. 8. sz. alatti főzőkonyhára, a két bejáratú garázsból egy gépkocsiállásra, a 822/2/A/2. hrsz.-ú, a valóságban a Vasvári Pál u. 97/A. sz. alatti tálalókonyhákra vonatkozóan.

* Váci Mihály Református Gimnázium:

a tiszavasvári 2835 hrsz-ú, a valóságban a Hétvezér u. 19. sz. alatti tálalókonyhára vonatkozóan.

* Nyíregyházi SZC, Tiszavasvári Szakképző Iskola és Kollégium,

A 2443 hrsz-ú, a valóságban a Tiszavasvári, Petőfi u. 1. sz. alatti főzőkonyhára vonatkozóan.

2.) A Kft. az Önkormányzat részére évente egyszer írásbeli beszámolót készít.

IV. Záró rendelkezések

1) Jelen Szerződést a Felek magukra nézve kötelezőnek tekintik. A jelen megállapodásban nem szabályozott kérdésekben a Ptk. mindenkor hatályos rendelkezései irányadóak.

2) Felek bármely jogvita esetére megállapodnak abban, hogy ezt elsősorban egymás között nemperes úton rendezik, ennek eredménytelensége esetén - a pertárgy értékétől függően - a Nyíregyházi Törvényszék kizárólagos illetékességét kötik ki.

3.) Jelen szerződés 2025. szeptember 1. napjától érvényes, és a korábbi 2024. április 1. napjától megkötött étkeztetési szerződés megszűnik.

Tiszavasvári, 2025.. ……… Tiszavasvári, 2025. …………..

……………………………………. ……………………………………………

Tiszavasvári Város Önkormányzata TIVA-Szolg Nonprofit Kft

képviseli: képviseli:

Balázsi Csilla polgármester dr. Groncsák Andrea ügyvezető

Tiszavasvári, 2025. …………….

……………………………………………………

pénzügyi ellenjegyző

Tiszavasvári, 2025. …………….

………………………………………….

Tiszavasvári Egyesített Óvodai Intézmény

képviseli:

Moravszki Zsoltné intézményvezető

Tiszavasvári, 2025. …………….

…………………………………….

Tiszavasvári Polgármesteri Hivatal

képviseli:

Dr. Kovács János

jegyző

A jelen szerződésben foglaltakat tudomásul veszem:

Nyíregyháza, 2025. …………..

……………………………………………………………….

Nyíregyházi Szakképzési Centrum,

képviseli:

Pájer Attila

kancellár

Nyíregyháza, 2025. …………..

……………………………………………………………………………….

Nyíregyházi Tankerületi Központ

képviseli:

Pécsi Beáta Ágnes igazgató

Nyíregyháza, 2025. …………..

……………………………………………………………………………….

Esélytér Intézményfenntartó

képviseli:

Orosz Ferenc Sándor

Tiszavasvári, 2025. …………..

……………………………………………………………………………….

Tiszavasvári református Egyházközség

képviseli:

Szvoren Attila lelkész

1. sz. melléklet

A KFT. ÁLTAL BIZTOSÍTOTT ÉTKEZTETÉSEK IDŐPONTJAI\*

Tiszavasvári Egyesített Óvodai Intézmény:

- tízórai: 8:00-9:00 Útvonal: Ifjúság u., Vasvári Pál u., Egység u.,

- ebéd: 11:00-12:30 Útvonal: Ifjúság u., Vasvári Pál u., Egység u.

- uzsonna: Ebéddel együtt biztosítva

Tiszavasvári Általános Iskola:

Ifjúság u. 8. sz.:

- tízórai: 9:40

- ebéd: 11:30 -14:00

- uzsonna: 15:15 -16:00

Nyíregyházi SZC, Tiszavasvári Szakképző Iskola és Kollégium,

Petőfi u.1. sz.:

- reggeli: 6:00-7:30

- ebéd: 11:30-14:30

- vacsora: 18:30-19:30

Váci Mihály Református Gimnázium,Hétvezér u. 19.:

- ebéd: 12:30-14:30

Magiszter Óvoda:

Petőfi u. 8. sz:

- tízórai 7:30

- ebéd 11:15

- uzsonna Ebéddel együtt biztosítva

Petőfi u. 24. sz.:

- tízórai 7:45

- ebéd 11:30

- uzsonna Ebéddel együtt biztosítva

Magiszter Iskola:

Kossuth u. 76. sz.:

- tízórai 8:40

- ebéd 11:30

- uzsonna: ebéddel együtt biztosítva

\* Az étkeztetések időpontjai az intézményvezetők kérésére rendkívüli esetekben eltérhetnek a fentiektől.