**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. szeptember 25-én tartandó rendes nyílt ülésére**

Az előterjesztés tárgya: A Magiszter Alapítvánnyal kötött együttműködési megállapodás módosításáról

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Krasznainé dr. Csikós Magdolna Igazgatási és szociális osztályvezető

Az előterjesztés ügyiratszáma: TPH/9368/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. mell. 1.10. pontja |
| Pénzügyi és Ügyrendi Bizottság | SZMSZ 4. melléklet 1. pont 22. alpont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Dr. Molnár Tímea | Kornisné Liptay Elza Szociális és Gyermekjóléti Központ Intézményvezető | szeszk@gmail.com |
| Orosz Mariann  Puskás Zoltánné | Magiszter Alapítvány | szocialiskozpont.emilia@gmail.com |

Tiszavasvári, 2025. szeptember 19.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**A Magiszter Alapítvánnyal kötött együttműködési megállapodás módosításáról**

**Tisztelt Képviselő-testület!**

**A Bűdi városrész Biztos Kezdet Gyerekház működtetését az önkormányzat 2026. január 1. napjával tervezi átvenni, és saját intézményén keresztül biztosítja annak további működését. Erre 2025. augusztus 21. napján pályázat is benyújtásra került a Belügyminisztérium felé.**

Szükségessé vált a meglévő, Magiszter Alapítvánnyal kötött **használati szerződés** és **együttműködési megállapodás (feladatellátásra vonatkozón)** módosítása a támogatás igénybevétele és a működési engedélyezés miatt.

A Képviselő-testület a 2025. június 25-ei ülésén a 177/2025 (VI.25.) Kt sz. határozatával döntött a Bűdi Biztos Kezdet Gyerekház 2026. január 1.-től önkormányzati intézményen keresztül való működtetéséről, mely Mesevilág Biztos Kezdet Gyerekház néven folytatná munkáját.

A Magiszter Alapítvány munkatársaival egyeztetés történt a meglévő szerződések módosítására.

A Bűdi gyerekház épületrész használati szerződése módosítása aláírásra is került.

Az együttműködési megállapodás módosítása testületi elfogadása után azonban újabb egyeztetések történtek az alapítvánnyal. A testület által a 2025. július 31-ei ülésén elfogadott módosítás így nem került aláírásra. Ennek oka, hogy szerepelt benne a Szentmihályi városrész tanoda és gyerekház is. Az alapítvány jelezte, hogy a Szentmihályi részre vonatkozóan a Varázsvilág Tanodát ideiglenes helyszínen működtetik jelenleg, melyre 2026. december 31-ig fenntartási kötelezettségük van.

Így az együttműködési megállapodás csupán a Bűdi városrész gyerekház átvétele miatt kerülne módosításra jelen döntéssel.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és melléklete elfogadására.***

Tiszavasvári, 2025. szeptember 19.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2025. (IX. 25.) Kt. sz.**

**határozata**

**A Magiszter Alapítvánnyal kötött együttműködési megállapodás módosításáról**

Tiszavasvári Város Önkormányzata Képviselő-testülete a Biztos Kezdet Gyerekház működtetésének 2026. január 1. napjától történő átvétele érdekében az alábbi határozatot hozza:

1. Elfogadja a határozat melléklete szerinti együttműködési megállapodás módosítását.
2. Felhatalmazza a polgármestert a mellékelt szerződésmódosítás aláírására.
3. Felkéri a polgármestert, hogy jelen döntésről tájékoztassa a Kornisné Liptay Elza Szociális és Gyermekjóléti Központ intézmény vezetőjét valamint a Magiszter Alapítvány képviselőjét.

**Határidő**: 2025. december 31. **Felelős:** Balázsi Csilla polgármester

**..../2025. (IX. 25.) Kt. sz.**

**határozat melléklete**

**Tiszavasvári Város Önkormányzata Képviselő-testülete 171/2023. (VI.12.) Kt. számú határozata alapján létrejött együttműködési megállapodás módosítása**

**amely létrejött egyrészről:**  
**Tiszavasvári Város Önkormányzata**  
(székhelye: 4440 Tiszavasvári, Városháza tér 4., adószáma: 15732468-2-15, képviseli: Balázsi Csilla polgármester)

a továbbiakban: **Önkormányzat**,

**másrészről:**

**Magyarországi Magiszter Alapítvány**  
(székhelye: 4024 Debrecen, Wesselényi u. 4/b, nyilvántartási száma: ……………………, bírósági ügyszáma: ……………………, adószáma: ……………………, statisztikai számjele: ……………………, képviseli: Orosz Mariann elnök)

a továbbiakban: **Alapítvány**,

együttesen: **Felek**,

az alulírott napon és helyen, a következő feltételekkel:

**1. A Megállapodás módosítása**

1.1 Felek rögzítik, hogy az Együttműködési Megállapodás **4.1.2. pontja (BIZTOS KEZDET GYEREKHÁZ-BŰD)** vonatkozásában az Alapítvány működtetői feladatai 2025. december 31. napjáig állnak fenn.

1.2 Felek megállapodnak, hogy **2026. január 1. napjától** a fent megjelölt szolgáltatásokat (Bűdi Biztos Kezdet Gyerekház) **Tiszavasvári Város Önkormányzata saját fenntartásában és működtetésében kívánja folytatni a Belügyminisztériumhoz benyújtandó támogatások elnyerése esetén a Kornisné Liptay Elza Szociális és Gyermekjóléti Központ intézményén keresztül**, az Alapítvány ezen időponttól kezdődően ezen szolgáltatások működtetését megszünteti.

1.3 Az Alapítvány vállalja, hogy 2025. december 31. napjáig a működtetéshez kapcsolódó szakmai, tárgyi és adminisztratív feladatait maradéktalanul ellátja, és gondoskodik a szolgáltatások **zökkenőmentes átadásáról** az Önkormányzat részére.

1.4 Az Alapítvány kötelezettséget vállal arra, hogy az Önkormányzat részére, a működtetéshez átadott, **BM/3017-13/2021. iktatószámú Támogatói Okiratban foglatak szerint beszerzett tárgyi eszközöket (ingó vagyontárgyak)**, a szolgáltatások folyamatos ellátása érdekében **2025. december 31. napjáig** állapotfelméréssel együtt, leltár szerint visszaadja.

1.5. Az Alapítvány visszaadja a Tiszavasvári 822/2/A/2 hrsz-ú, a valóságban 4440 Tiszavasvári, Vasvári Pál u. 93. szám alatti ingatlan Biztos Kezdet Gyerekház épületrészét 2025. december 31. napjával.

**2. Egyéb rendelkezések**

2.1 Jelen módosítás a Felek általi aláírás napján lép hatályba, és az Együttműködési Megállapodás elválaszthatatlan részét képezi.

2.2 Jelen módosításban nem szabályozott kérdésekben az eredeti Együttműködési Megállapodás rendelkezései változatlanul irányadóak.

**Tiszavasvári, 2025. ………………..**

……………………………………….

**Önkormányzat**

Képv.: Balázsi Csilla polgármester

……………………………………….

**Alapítvány**

Képv.: Orosz Mariann elnök