**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. szeptember 25-én tartandó rendes ülésére**

Az előterjesztés tárgya: „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat kivitelezésére vonatkozó közbeszerzési eljárás megindítása

Melléklet: Eljárást megindító felhívás, közbeszerzési dokumentáció, szerződés-tervezet

Az előterjesztés előadója: Balázsi Csilla polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/345- /2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2025. szeptember 16.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás megindítása**

Tisztelt Képviselő-testület!

A Képviselő-testület a 109/2023. (IV.27.) Kt. számú határozatával utólagosan elfogadta az „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat Támogatási Szerződését. Ekkor még folyamatban volt az előző TOP-1.1.1-15-SB1-2016-00005 azonosítószámú „Iparterület kialakítása Tiszavasváriban” című pályázat megvalósítása, amelyre jelen projekt épül. Az előző projekt 2024. májusában zárult le, melyet követően megkezdődtek a szükséges előkészítő folyamatok és 2024-ben elkészültek a kiviteli tervek, valamint megindításra kerültek az engedélyezési eljárások. A tervezői költségvetés alapján a beruházás kivitelezési munkálatainak a becsült értéke meghaladja a közbeszerzési értékhatárt, így az közbeszerzés köteles. A 2025-ös évben az önkormányzat megkötötte a megbízási szerződést a közbeszerzési tanácsadóval, a NYÍRBER Kft.-vel. A projekt kiviteli terve és költségvetése megküldésre került az Építési és Közlekedési Minisztérium részére, akinek a támogató levele 2025. szeptember elején érkezett meg. A közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pontja szerinti nyílt eljárás lefolytatásához a NYÍRBER Kft. elkészítette a közbeszerzési eljárás megindításához szükséges dokumentumokat (közbeszerzési eljárást megindító felhívás, a közbeszerzési ajánlattételi dokumentáció és a vállalkozási szerződés-tervezet), melyek a határozat-tervezet 1. mellékletét képezi.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2025. szeptember 16.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (IX.25.) Kt. számú**

**határozata**

**„Iparterület továbbfejlesztése Tiszavasváriban” című**

**TOP\_PLUSZ-1.1.1-21-SB1-2022-00010** **azonosítószámú pályázat**

**kivitelezésére vonatkozó közbeszerzési eljárás megindítása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Iparterület továbbfejlesztése Tiszavasváriban” című TOP\_PLUSZ-1.1.1-21-SB1-2022-00010 azonosítószámú pályázat keretében megvalósítandó beruházáshoz kapcsolódó kivitelezési munkáira vonatkozó közbeszerzési eljárást megindító felhívás tartalmát, a közbeszerzési dokumentációt és a szerződés-tervezetet.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a polgármestert, hogy az ajánlattételi határidő lejártát követően a Bíráló Bizottság javaslatát terjessze a Képviselő-testület elé.**

**Határidő:** azonnal, esedékességkor **Felelős:** Balázsi Csilla polgármester