**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. október 25-én tartandó rendes ülésére**

Az előterjesztés tárgya: **Oktatási Alap működési szabályzatának elfogadása**

Melléklet: Melléklet:

Az előterjesztés előadója: Balázsi Csilla polgármester

Az előterjesztés témafelelőse: Köreiné Erdei Odett köztisztviselő

Az előterjesztés ügyiratszáma: TPH/13377-1/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.2. pontja |
| Szociális és Humán Bizottság | SZMSZ. 5. melléklet 1.3. pontja |

Az ülésre meghívni javasolt szervek, személyek:

Egyéb megjegyzés:

Tiszavasvári, 2025. szeptember 16.

**Köreiné Erdei Odett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500, E–mail: tvonkph@tiszavasvari.hu**

Témafelelős: Köreiné Erdei Odett

**ELŐTERJESZTÉS**

**- a Képviselő-testülethez -**

**Oktatási Alap működési szabályzatának elfogadása**

**Tisztelt Képviselő-testület!**

Tiszavasvári Város Önkormányzatának Képviselő-testülete a 193/2025. (VII.31.) Kt. számú határozatával létrehozta az Oktatási Alapot, amelynek célja a Tiszavasváriban működő oktatási, köznevelési intézmények támogatása.

Az Oktatási Alap működését szükséges szabályozni annak érdekében, hogy pályázatok benyújtása, elbírálása és a támogatások felhasználása átlátható és jogszerű keretek között történjen.

Kérem a Tisztelt Képviselő-testületet az előterjesztés megtárgyalására, és a határozat-tervet elfogadására.

Tiszavasvári, 2025. szeptember 16.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (IX.25.) Kt. számú**

**határozata**

**Oktatási Alap működési szabályzatának elfogadása**

Tiszavasvári Város Önkormányzata Képviselő-testülete az Oktatási Alap működési szabályzatának elfogadásával kapcsolatban az alábbi határozatot hozza:

1. Elfogadja az Oktatási Alap működési szabályzatát a határozat 1. számú melléklete szerinti tartalommal.
2. Felkéri a polgármestert, hogy a későbbiekben a pályázati kiírást a működési szabályzatban foglaltak alapján készítse elő és terjessze a Képviselő-testület elé.

**Határidő:** esedékességkor **Felelős:** Balázsi Csilla polgármester

…/2025. (IX….) Kt. számú határozat 1 sz. melléklete

**Oktatási Alap működési szabályzata**

Jóváhagyta Tiszavasvári Város Képviselő-testülete a …/2025. (IX….) Kt. számú határozata alapján

1. Tiszavasvári Város Önkormányzata Képviselő-testületének 193/2025. (VII. 31.) Kt. számú határozata alapján Oktatási Alap elnevezésű önkormányzati alszámla (11744144-15404761-10120006) került megnyitásra, mely számlán csak az Alap pénzeszközei kezelhetőek.
2. Az Alap működésének szabályai:
   1. Az Alapba önkéntes alapon bárki teljesíthet befizetést.
   2. Pályázók köre és a pályázati cél: Az Alapból pályázat útján támogatás nyújtható azon jogi személyek és jogi személyiséggel nem rendelkező szervezetek részére, akik oktatási, köznevelési tevékenységet végeznek és Tiszavasváriban működő **intézményei** részére oktatási, köznevelési tevékenység kiadásainak fedezetére pályáznak, valamint működési, felhalmozási célú támogatására, amennyiben az az oktatási, köznevelési tevékenységet szolgálja.
   3. Egy szervezet egy naptári évben legfeljebb két alkalommal részesülhet támogatásban.
   4. Az egy alkalommal folyósítható támogatás minimális összege 100.000 Ft. Az igényelt összegnél alacsonyabb támogatási összeget a hatáskör gyakorlója állíthatja meg.
   5. A támogatásban részesülő szervezetekkel Támogatási Szerződést kell kötni, melyben meghatározásra kerül különösen a támogatás felhasználásának elszámolási ideje és módja, a támogatás folyósításának időpontja. A támogatásban részesülő szervezet a Támogatási szerződésben meghatározott időtartamig köteles a támogatás felhasználásáról beszámolót készíteni, a költségekkel elszámolni.
   6. Az Alapból támogatás kizárólag pályázat útján nyújtható. A pályázat kiírásának időpontját a Képviselő-testület határozza meg. A pályázat évente több alkalommal is kiírható. A pályázat kiírásáról az adott naptári évben legkésőbb november 30. napjáig kell dönteni.
3. A pályázati felhívás tartalma
   1. A pályázati felhívásnak tartalmaznia kell:

3.1.1. a pályázat kiírójának megnevezését,

3.1.2. a pályázat célját,

3.1.3. a pályázók körét,

3.1.4. a pályázat benyújtási határidejét,

3.1.5. a pályázaton elnyerhető támogatás összegét,

3.1.6. a pályázatok elbírálásának határidejét,

3.1.7. a pályázat benyújtásának helyét, módját,

3.1.8. a pályázat benyújtáshoz szükséges dokumentumok megnevezését,

3.1.9. a pályázatra vonatkozó további információszerzés helyét.

1. A pályázat kiírása a Vasvári Hírmondóban, Tiszavasvári Város Önkormányzata hivatalos honlapján, és a Tiszavasvári Polgármesteri Hivatal hirdetőtábláján kerül megjelenítésre.
2. A Képviselő-testületnek a pályázatokat a pályázati határidő lejártát követő lehetőség szerint első rendes testületi ülésen el kell bírálni, legkésőbb azonban a pályázati határidő lejártát követő 60 napon belül.
3. Az Alappal kapcsolatos adminisztratív feladatokat a Polgármesteri Hivatal látja el. A jegyző által kijelölt osztály feladata a pályázatok elbírálásra vonatkozó döntések előkészítése, az igényléshez és az elszámoláshoz szükséges dokumentáció elkészítése, a szerződéskötés előkészítésének és lebonyolításának koordinálása.
4. Az Oktatási Alap bevételeit és kiadásait az éves költségvetési beszámolóban külön kimutatás formájában kell szerepeltetni.